בלאדשוט (סרט)

בלאדשוט (באנגלית: Bloodshot) הוא סרט גיבורי-על אמריקאי משנת 2020, המבוסס על דמות של Valiant Comics בעלת אותו שם. את הסרט מביים דייוויד ס. וילסון (בסרט הביכורים שלו כבמאי) ונכתב על ידי ג'ף וודלוב ואריק הייסרר. בסרט מככבים וין דיזל, אייזה גונזלס, סם היואן, טובי קבל וגאי פירס. הסרט יצא לאקרנים בארצות הברית ב-13 במרץ 2020, על ידי Sony Pictures Releasing.

== תקציר העלילה ==
לאחר שהוא ואשתו נרצחים פתאום, חייל חיל הנחתים האמריקאי נולד מחדש על ידי צוות מדענים. משופר בננו-טכנולוגיה, הוא הופך למכונת הרג ביוטכנולוגית ועל-אנושית בשם בלודשוט. כאשר הוא מתאמן לראשונה עם חיילי-על אחרים, הוא מתקשה להיזכר בשנותיו הקודמות. אבל כשזכרונותיו צפים והוא זוכר את האיש שהרג גם אותו וגם את אשתו, הוא פורץ מהמתקן לחפש נקמה, רק כדי לגלות קנוניה שתטלטל את כל עולמו.<ref></ref>

== שחקנים ודמויות ==
* וין דיזל - ריימונד "ריי" גאריסון / בלאדשוט
* סם היואן בתפקיד ג'ימי דלטון
* טובי קבל בתפקיד אקס
* גאי פירס כד"ר אמיל הרטינג
* למורן מוריס בתפקיד וילפרד ויגינס
* טלולה ריילי בתפקיד ג'ינה דקארו
* אלכס הרננדז בתפקיד טיבס
* יוהנס האוקור יוהאנסון בתפקיד ניק בארי
* אייזה גונזלס בתפקיד ק.ט.

== הפקה ==
=== פיתוח ===
במארס 2012 הוכרז כי סרטי קולומביה רכשה את זכויות הסרט לדמות מבית Valiant Comics בלאדשוט, שתפיק בשיתוף פעולה עם Valiant Entertainment. ג'ף וודלו נשכר לכתוב את התסריט.<ref></ref> באפריל 2015 הכריזו סרטי סוני ו-Valiant על עסקה בת חמישה סרטים כדי להביא את גיבורי העל של Valiant למסך הגדול, כולל בלודשוט. צ'אד סטהלסקי ודייוויד לייץ' נשכרו לביים את הסרט, מתוך תסריט מאת ואדלו ואריק הייסרר.<ref name="Apr2015THR"></ref> סטהלסקי וליץ' העבירו בסופו של דבר את הפרויקט לכותבים אחרים. במרץ 2017 הוכרז דייב וילסון כבמאי הסרט.<ref></ref> התסריטאי אדם קוזד נשכר לכתיבת התסריט.<ref></ref>

=== ליהוק ===
ביולי 2017 דווח כי ג'ארד לטו היה במשא ומתן מוקדם כדי לככב בסרט בשם,<ref></ref> אך במרץ 2018 הוכרז כי וין דיזל יגלם את הדמות הראשית.<ref name="DieselCast"></ref> בחודש מאי הוכרז על ליהוקים נוספים, כמו סם היואן, מייקל שין ואיזה גונזאלז.<ref name="HeughanGonzalezSheenCast"></ref> ביוני אותה השנה לוהקו בסרט טלולה ריילי ואלכס הרננדז לגלם את דמות בשם ג'ינה וחבר בצוות מדענים בשם טיבס, בהתאמה.<ref name="RileyHernandezCast"></ref> מאוחר יותר, טובי קבל ויוהנס האוקור יוהאנסון לוהקו שניהם לתפקידים נבלים.<ref name="KebbellCast"></ref><ref name="JohannessonCast"></ref> באוגוסט 2018 נשכר למורן מוריס לגלם מדען צעיר בשם וילפרד וויגנס.<ref name="MorrisCast"></ref> באותו חודש דווח כי גיא פירס ניהל מגעים להחליף את שין, שנאלץ לצאת מהסרט בשל תזמון וסכסוכים משפחתיים על לוח הזמנים של ההפקה.<ref></ref>

=== צילומים ===
הצילומים החלו ב-6 באוגוסט 2018 בקייפטאון, דרום אפריקה ובפראג, צ'כיה, כאשר צילומים מסוימים נערכו בבודפשט, הונגריה באותו חודש.<ref></ref><ref></ref> הצילומים הושלמו רשמית ב-25 באוקטובר 2018.<ref></ref>
== שיווק ==
הטריילר הראשון יצא ב-21 באוקטובר 2019.<ref></ref> בטריילר התנגן שירו של ג'וני קאש "Memories Are Made of This".
== הפצה ==
בלודשוט אמור לצאת לאקרנים ב-13 במרץ 2020 על ידי Sony Pictures Releasing, לאחר שלפני כן תוכנן היה לצאת לאקרנים ב-21 בפברואר 2020.<ref></ref> בעקבות הצעדים למניעת מגפת הקורונה, שכללו סגירת בתי קולנוע ברחבי העולם, הסרט ישוחרר מוקדם מהרגיל, להורדה דיגיטלית, ב-24 במרץ 2020.

== סרט המשך ==
מתוך כוונה להשיק יקום קולנועי משותף חדש של גיבורי-על, הוכרז כי אחרי בלאדשוט יופק סרט המשך, שני סרטים המבוססים על סדרת הקומיקס "Harbinger" ויגיע לשיאו עם סרט קרוסאובר בשם "Harbinger Wars".<ref name="Apr2015THR"/> בתחילה, סוני הייתה אמורה לפתח את סרט על Harbinger, בעוד שבלודשוט תוכנן כסרט הבא אחריו.<ref></ref> ביוני 2018 הוכרז כי סרט שמתרכז סביב דמותה של גיבורת העל פיית' הרברט נמצא גם הוא בשלבי פיתוח.<ref></ref>

בספטמבר 2019 הוכרז כי "Harbinger" יופץ על ידי Paramount Pictures.<ref></ref>

== קישורים חיצוניים ==
* 
* 
== הערות שוליים ==

קטגוריה:סרטים באנגלית
קטגוריה:סרטי קולומביה
קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
קטגוריה:סרטים אמריקאיים
קטגוריה:סרטים אמריקאיים משנת 2020
קטגוריה:פראג בקולנוע
קטגוריה:סרטי 2020